Hati ya kufanya muhtasari: Lucas Moura alifunga bao la ushindi katika dakika ya 96  na kuisaidia timu yake kutoka nyuma na kuilza miamba ya Uholanzi Ajax Amsterdam 3-2 na kutinga fainali dhidi ya Liverpool.

Wakiwa nyuma 1-0 kutoka mkondo wa kwanza, Spurs ilianza na mkosi mbaya mjini Amsterdam baada ya nahodha Matthijs de Ligt kuruka juu na kufunga kichwa kizuri kufuatia kona . 

Hatahivyo Tottenham iligonga mwamba wa goli kupitia Son Heung kabla ya Hakim Ziyeck kufunga goli la pili na hivyobasi kuiweka Ajax kifua mbele baada ya pasi nzuri kutoka kwa mchezaji wa zamani wa Southampton Dusan Tadic.

Bao hilo lilivunja matumaini ya Spurs katika nusu fainali nyengine , lakini katika kipindi cha pili kikosi hicho cha Mauricio Pochettino kilifunga magoli mawili katika muda wa dakika tano. 

Moura alipunguza pengo hilo kupitia bao zuri kabla ya mchezaji huyo wa Brazil kusawazisha katika usiku ulioiwacha Tottenham ikitafuta bao moja la ushindi ili kutinga fainali.

Na katika mashambulizi ya mara kwa mara ya Tottenham, Vertonghen alipiga kichwa kilichogonga mwamba wa goli kabla ya Moura kufunga goli lake la tatu kwa kutumia guu lake la kushoto  akiwa maguu 16 kutoka kwa goli katika dakika ya sita ya lala salama. 

Itakuwa fainali ya pili inayoshirikisha timu za Uingereza  baada ya Manchester United kuilza Chelsea katika mikwaju ya penalti katika fainali iliochezewa mjini Moscow 2008.

Ni usiku usio sahaulika kwa Tottenham

Kocha wa Tottenham Maurico Pochettino hakuweza kuzuia hisia zake  baada ya kipenga cha mwisho kupulizwa ambapo alidondokwa na machozi  huku akionekana kusherehekea bila kujali na wachezaji wake. 

Raia huyo wa Argentina ambaye ataadhimisha mwaka wake wa tano akiifunza Tottenham baadaye mwezi huu alikuwa katika magoti baada ya usiku kama ule ambao Liverpool ilitoka nyuma na kuilaza Barcelona siku ya Jumanne. 

Harry Kane ambaye anaendelea kuuguza jeraha , alijiunga na wenzake  uwanjani kusherehekea mbele ya mashabiki wao 2500. 

Spurs ilionekana kana kwamba imevunjika nguvu  wakati Ziyeck alipounga goli lao la tatu kwa jumla...\nMuhtasari katika lugha sawa na hati:
Klabu ya Tottenham imetoka nyuma na kuwashangaza wenyeji wao Ajax  katika mechi ya pili ya nusu fainali ya kombe la klabu bingwa Ulaya.